|  |
| --- |
| **PLANUL NAȚIONAL DE REDRESARE ȘI REZILIENȚĂ** |
| **GHIDUL SOLICITANTULUI**  **Dezvoltarea sistemelor de securitate pentru protecția spectrului guvernamental**  CONDIȚII SPECIFICE DE ACCESARE A FONDURILOR  **PNRR/2022** |
| **COMPONENTA** **7. Transformarea digitală**  **INVESTIȚIA I13.** „**Dezvoltarea sistemelor de securitate pentru protecția spectrului guvernamental**” |

Acest document reprezintă un îndrumar pentru accesarea fondurilor nerambursabile din PNRR, Componenta 7, de către solicitanții de finanțare nerambursabile. Acest document nu are valoare de act normativ și nu exonerează solicitanții de respectarea legislației în vigoare la nivel național și european

PREAMBUL

Acest document se aplică apelului de proiecte cu titlul *Dezvoltarea sistemelor de securitate pentru protecția spectrului guvernamental,* Componenta 7. Transformarea digitală, Investiția I13. *Dezvoltarea sistemelor de securitate pentru protecția spectrului guvernamental*, în cadrul Planului Național de Redresare și Reziliență (PNRR).

Prezentul document se adresează solicitanților predefiniți în PNRR pentru apelul de proiecte mai sus-menționat.

Interpretarea informațiilor incluse în cererea de finanțare se realizează sistematic, în conformitate cu prevederile Ghidului specific privind regulile şi condiţiile aplicabile finanţării din fondurile europene aferente PNRR în cadrul apelului de proiecte cu titlul *Dezvoltarea sistemelor de securitate pentru protecția spectrului guvernamental,* aprobat și publicat pe site-ul ministerului Ministerul Cercetării, Inovării și Digitalizării (MCID).

Aspectele cuprinse în aceste documente ce derivă din PNRR și modul său de implementare vor fi interpretate de către MCID și, cu respectarea legislației în vigoare și folosind metoda de interpretare sistematică.

În situația în care pe parcursul apelului de proiecte intervin modificări ale cadrului legal, acestea vor fi direct aplicabile, fără a fi necesară modificarea ghidului. Alte modificări decât cele care rezultă din cadrul legal, de natură a afecta regulile și condițiile de finanțare stabilite prin prezentul Ghid, inclusiv prelungirea termenului de depunere/implementare, vor fi realizate prin completări sau modificări ale conținutului acestuia.

IMPORTANT

Vă recomandăm ca, înainte de a începe completarea cererii de finanțare pentru apelul de proiecte cu titlul *Dezvoltarea sistemelor de securitate pentru protecția spectrului guvernamental* aferent *PNRR/2022/ Componenta 7. Transformarea digitală / Investiția I13. „Dezvoltarea sistemelor de securitate pentru protecția spectrului guvernamental”*, să vă asiguraţi că aţi parcurs toate informaţiile prezentate în acest document şi din *ANEXA la Decizia de punere în aplicare a Consiliului de aprobare a evaluării planului de redresare și reziliență al României* (CID) și că aţi înţeles toate aspectele legate de specificul intervenţiilor finanţate din fonduri europene aferente PNRR.

Vă recomandăm ca, până la data limită de depunere a cererii de finanţare în cadrul prezentului apel de proiecte, să consultaţi periodic paginile de internet https://www.research.gov.ro/ și https://mfe.gov.ro/, pentru a urmări eventualele modificări/interpretări ale condiţiilor specifice, precum și alte comunicări/ clarificări pentru accesarea fondurilor europene aferente PNRR.

**Cuprins**

[CAPITOLUL 1. INFORMAȚII DESPRE APEL 4](#_Toc113963535)

[1.1. Pilonul, componenta 4](#_Toc113963536)

[1.2. Context 4](#_Toc113963537)

[1.3. Obiectivele apelului 6](#_Toc113963538)

[1.4. Tipul apelului de proiecte și perioada de depunere a propunerilor de proiecte 8](#_Toc113963539)

[1.5. Activitățile sprijinite 8](#_Toc113963540)

[1.6. Solicitanți eligibili 9](#_Toc113963541)

[1.7. Alocarea apelului de proiecte 9](#_Toc113963542)

[1.8. Valoarea minimă și maximă a finanțării alocate per proiect 9](#_Toc113963543)

[1.9. Grup țintă 9](#_Toc113963544)

[1.10. Indicatori 9](#_Toc113963545)

[1.11. Durata de implementare a proiectului 10](#_Toc113963546)

[CAPITOLUL 2. AJUTOR DE STAT 10](#_Toc113963547)

[CAPITOLUL 3. ELIGIBILITATEA CHELTUIELILOR 10](#_Toc113963548)

[3.1 Încadrarea cheltuielilor 10](#_Toc113963549)

[CAPITOLUL 4. COMPLETAREA CERERII DE FINANȚARE 12](#_Toc113963550)

[4.1. Înregistrarea în sistemul electronic 13](#_Toc113963551)

[4.2. Lista documentelor care însoțesc Cererea de finanțare 13](#_Toc113963552)

[4.3. Eligibilitatea solicitanților 14](#_Toc113963553)

[4.4. Angajamente ale solicitantului 15](#_Toc113963554)

[4.5. Eligibilitatea proiectului 16](#_Toc113963555)

[CAPITOLUL 5. PROCESUL DE VERIFICARE ȘI SELECȚIE A PROIECTELOR 17](#_Toc113963556)

[5.1. Descriere generală 17](#_Toc113963557)

[5.2 Grila de verificare și selecție 18](#_Toc113963558)

[5.3. Depunerea și soluționarea contestațiilor 20](#_Toc113963559)

[CAPITOLUL 6. CONTRACTAREA SI IMPLEMENTAREA PROIECTELOR 20](#_Toc113963560)

[6.1 Contractarea proiectelor 20](#_Toc113963561)

[6.2 Depunerea și soluționarea contestațiilor 21](#_Toc113963562)

[6.3 Contractarea proiectului 21](#_Toc113963563)

[6.5. Reguli privind implementarea și monitorizarea proiectelor 21](#_Toc113963564)

[6.6. Modificarea ghidului solicitantului 21](#_Toc113963565)

[CAPITOLUL 7. TRANSPARENȚA 22](#_Toc113963566)

[CAPITOLUL 8. PREVENIREA NEREGULILOR GRAVE ȘI A DUBLEI FINANȚĂRI 22](#_Toc113963567)

[CAPITOLUL 9. RESPECTAREA PRINCIPIULUI „DE A NU PREJUDICIA ÎN MOD SEMNIFICATIV (*Do No Significant Harm* - DNSH)” 22](#_Toc113963568)

[CAPITOLUL 10. CONTRIBUȚIA INVESTIȚIEI LA OBIECTIVELE ASUMATE PENTRU REALIZAREA INDICATORILOR DIN DOMENIUL CLIMEI ȘI/SAU DIN DOMENIUL DIGITAL 22](#_Toc113963569)

[CAPITOLUL 11. ANEXE 23](#_Toc113963570)

**CAPITOLUL 1.** **INFORMAȚII DESPRE APEL**

* 1. **Pilonul, componenta**

**Pilonul** II Transformare digitală

**Componenta** 7 Transformarea digitală

**Investiția** I13. „*Dezvoltarea sistemelor de securitate pentru protecția spectrului guvernamental*”

**Obiectivul** acestei investiții constă în creșterea nivelului de protecție și a gradului de disponibilitate al serviciilor de comunicații furnizate autorităților publice care oferă servicii digitale cetățenilor.

* 1. **Context**

Prezentul ghid a fost elaborat pentru prezentarea condițiilor (inclusiv modalitatea de evaluare şi selecţie a proiectului şi informaţii generale privind implementarea proiectelor) de obținere a fondurilor europene din Planul Național de Redresare și Reziliență (aprobat prin Decizia 2021/0309 de punere în aplicare a Consiliului din 3 noiembrie 2021 de aprobare a evaluării planului de redresare și reziliență al României), **Investiția 13. „Dezvoltarea sistemelor de securitate pentru protecția spectrului guvernamental”, Componenta 7 – Transformarea digitală a PLANULUI NAȚIONAL DE REDRESARE ȘI REZILIENȚĂ**

Ministerul Cercetării, Inovării și Digitalizării (MCID) este coordonatorul de reforme și investiții din Planul Național de Redresare și Reziliență, responsabil pentru implementarea acestei investiții.

Serviciului de Telecomunicaţii Speciale (STS) este organul central de specialitate, cu personalitate juridică, ce organizează, conduce, desfăşoară, controlează şi coordonează activităţile în domeniul telecomunicaţiilor speciale pentru autorităţile publice din România şi pentru alţi utilizatori prevăzuţi în anexa 1 din Legea nr. 92/1996 privind organizarea şi funcţionarea Serviciului de Telecomunicaţii Speciale, cu modificările și completările ulterioare. Totodată, potrivit art. 11 alin. d) din actul normativ menționat anterior, STS execută controlul tehnic al rețelelor de telecomunicații din administrarea sa și asigură confidențialitatea telecomunicațiilor speciale și, de asemenea, conform anexei nr. 2 din același act normativ, STS este desemnat să administreze rețeaua de monitorizare a spectrului de frecvențe pentru asigurarea protecției rețelelor de radiocomunicații speciale, precum și a celor din administrarea celorlalte instituții din domeniul apărării, siguranței naționale și ordinii publice.

În contextul situației imprevizibile și excepționale reprezentate de pandemia Covid-19 și al măsurilor impuse atât la nivel național, cât și internațional, de limitare a răspândirii acesteia, urmare a solicitărilor în continuă creștere primite din partea instituțiilor și autorităților publice care asigură coordonarea și implementarea măsurilor de răspuns în situații de urgență, STS a asigurat servicii IT&C, cu măsuri de securitate asociate, pentru a le pune la dispoziția acestora condițiile tehnice și mijloacele de comunicații necesare în activitatea de prevenire și combatere a efectelor pandemiei, pentru desfășurarea activităților preponderent online, în regim colaborativ (prin audioconferințe și videoconferințe), în scopul respectării regulilor de distanțare socială.

În vederea asigurării condițiilor tehnice și mijloacelor de comunicații necesare în activitatea de prevenire și combatere a efectelor pandemiei dar și în vederea asigurării nevoilor crescânde de comunicații de bandă largă (trafic de voce, date, video) pentru toate instituțiile și autoritățile publice, este necesară adoptarea de măsuri reformatoare care să conducă la asigurarea de comunicații de bandă largă în regim de mobilitate pentru aceste instituții și autorități, inclusiv prin asigurarea unor comunicații sigure, prioritare, de înaltă disponibilitate (fiabile).

Ținând cont de necesitatea asigurării continuităţii comunicaţiilor destinate autorităţilor publice centrale și locale din România și având în vedere evoluţia mediului de securitate generată de evoluţia tehnologică, ce impactează în mod considerabil asigurarea continuităţii bunei guvernări, STS trebuie să mențină un grad ridicat de disponibilitate, reziliență și securitate a serviciilor de comunicații și tehnologia informației în vederea furnizării și digitalizării continue a statului român.

STS asigură, prin intermediul sistemelor informatice și a rețelelor de comunicații, accesul cetățenilor la serviciile publice de tip e-guvernare puse la dispoziție de autoritățile publice din România. Aceste aspecte sunt necesare a fi corelate cu modernizarea mecanismelor de securitate al comunicațiilor și asigurarea unei disponibilități ridicate a serviciilor furnizate.

Actualul sistem de monitorizare și goniometrie prezintă o avansată uzură fizică și morală, nemaiavând capacitatea de a face față cerințelor tehnologiei actuale și nici nu mai există posibilitatea de a fi modernizat, sistemul fiind, în integralitatea lui, End-of-Life și End-of-Support.

Serviciul de Protecție și Pază (SPP) este organ de stat cu atribuţii în domeniul siguranţei naționale, specializat în asigurarea protecției demnitarilor români, a demnitarilor străini pe timpul șederii lor în România, a familiilor acestora, în limitele competențelor legale, precum şi în asigurarea pazei sediilor de lucru şi a reședințelor acestora, potrivit hotărârilor Consiliului Suprem de Apărare a Țării.

În conformitate cu prevederile Legii nr. 191/1998 privind organizarea şi funcționarea Serviciului de Protecţie şi Pază, cu modificările și completările ulterioare, pentru îndeplinirea atribuțiilor ce îi revin, SPP colaborează cu Ministerul Apărării Naţionale, Ministerul de Interne, Serviciul Român de Informaţii, Serviciul de Informaţii Externe, Serviciul de Telecomunicaţii Speciale, cu celelalte ministere şi organe de specialitate ale administrației publice centrale şi locale. Instituțiile menționate sunt obligate să acorde SPP, în limita competențelor legale, sprijinul necesar îndeplinirii atribuțiilor prevăzute de lege.

Totodată, potrivit dispozițiilor Legii nr. 191/1998, cu modificările și completările ulterioare, pentru îndeplinirea atribuțiilor legale și exercitarea actului de conducere a tuturor forțelor participante, la nivelul SPP este necesară asigurarea schimburilor de date și cooperarea cu entități din țară și străinătate, aspect ce conduce la necesitatea implementării unui sistem de comunicații sigure, cu un grad ridicat de disponibilitate (fiabilitate).

SPP acționează pe baza unui concept integrat de securitate, în scopul prevenirii, identificării timpurii și contracarării potențialelor amenințări la viața, integritatea fizică, libertatea de acțiune şi sănătatea persoanelor a căror protecție este obligat sa o asigure, precum şi pentru realizarea pazei şi apărării sediilor de lucru şi reședințelor acestora. Într-o societate marcată de expansiunea rapidă a tehnologiilor digitale, ținând cont de situația geopolitică și de materializarea unor elemente specifice războiului asimetric, de contextul pandemiei COVID-19, este esențială tranziția către implementarea unor sisteme tehnice moderne, bazate pe tehnologii de perspectivă, în toate zonele funcționale ale instituției, acestea având un impact major asupra desfășurării misiunilor specifice. Misiunile SPP sunt caracterizate de un înalt grad de dinamism, se desfășoară în diverse locații din țară și din străinătate, necesitând totodată un concept integrat de asigurare a măsurilor de protecție. Astfel, pe lângă măsurile clasice și binecunoscute de protecție fizică a persoanelor și bunurilor, conceptul integrat cuprinde și măsuri de protecție a comunicațiilor, protecție medicală și CBRNe, transport, securitate cibernetică, securitatea traseelor de deplasare, măsuri de analiză a informațiilor, intervenție, etc.

În vederea îndeplinirii atribuțiilor sale legale vizând protecția fizică a demnitarilor, sediilor de lucru și reședințelor acestora, SPP necesită utilizarea unor sisteme de protecție a comunicațiilor unitare și adaptate la noile tehnologii.

Acestea vor trebui să funcționeze atât în benzile de frecvențe radio în care STS asigură protecția comunicațiilor cât și în benzile de frecvențe radio în care SPP are atribuții legale să asigure acest tip de servicii.

Pentru aceste benzi de frecvențe radio SPP va asigura, ulterior implementării prezentului proiect, atât identificarea, monitorizarea și neutralizarea amenințărilor de tip UAV (Unmanned Aerial Vehicles), cât și identificarea și blocarea amenințărilor din spectrul de frecvențe wireless (IED), în care funcționează acest tip de echipamente.

Având în vedere aspectele prezentate anterior, este necesară realizarea colaborativă, de către ambele instituții, în funcție de atribuțiile legale ale fiecăreia, a sistemelor de securitate pentru protecția comunicațiilor care fac obiectul acestei investiții. Implementarea investiției va asigura securizarea comunicațiilor destinate asigurării de servicii de date, transmisii video și voce, pentru autoritățile statului.

Astfel, se va asigura creșterea nivelului de protecție și a gradului de disponibilitate al serviciilor de comunicații furnizate autorităților publice care oferă servicii digitale cetățenilor.

* 1. **Obiectivele apelului**

**Obiectivul general** al apelului de proiecte:

Creșterea nivelului de protecție și a gradului de disponibilitate al serviciilor de comunicații furnizate autorităților publice care oferă servicii digitale cetățenilor.

Atingerea obiectivului general va fi posibilă prin realizarea următoarelor **obiective specifice:**

* Implementarea unor mecanisme de prevenție a vulnerabilităților wireless în sistemele de comunicații;
* Dezvoltarea unor soluții de detecție a vulnerabilităților wireless în sistemele de comunicații;
* Crearea unui sistem unitar de management al vulnerabilităților wireless în sistemele de comunicații.

În vederea asigurării unui răspuns prompt și eficient la criza generată de COVID-19, STS a participat alături de autoritățile statului (Guvern, SGG, Ministerul Sănătății, Ministerul Investițiilor și Proiectelor Europene, Ministerul Economiei, Antreprenoriatului și Turismului, Ministerul Energiei) la asigurarea infrastructurii IT&C necesare pentru asigurarea consolidării răspunsului la această criză și a bunei desfășurări a activităților de conducere.

De asemenea, SPP participă alături de STS la asigurarea disponibilității și securității comunicațiilor necesare activităților de conducere de la nivelul autorităților publice.

Investiția „Dezvoltarea sistemelor de securitate pentru protecția spectrului guvernamental” contribuie în mod esențial la securizarea comunicațiilor wireless de la nivelul instituțiilor și autorităților publice centrale și locale, prin asigurarea securității infrastructurii pe suport radio și a celorlalte infrastructuri ale STS, precum și la securizarea comunicațiilor destinate demnitarilor și obiectivelor cărora SPP le asigură protecția fizică.

Astfel, prin implementarea investiției se va susține transformarea digitală a serviciilor publice în servicii de calitate, sigure și rapide, în interesul cetățenilor, cu scopul de a crește satisfacția beneficiarilor de servicii publice și de a eficientiza resursele utilizate în procesele derulate de stat.

Totodată, având în vedere că în acest moment nu există această infrastructură de asigurare a securității comunicațiilor de bandă largă la nivelul autorităților statului, destinată protejării soluțiilor de comunicații radio de bandă largă care să permită asigurarea disponibilității spectrului de radiofrecvențe, utilizat pentru transferul de date, transmiterea în timp real a imaginilor sau accesarea bazelor de date/utilizarea de servicii de date mobile de mare viteză, în scopul facilitării interacțiunii autorităților statului cu cetățeanul, este necesară realizarea unor sisteme de securitate pentru protecția comunicațiilor, pentru protejarea comunicațiilor radio, în vederea furnizării de servicii moderne de comunicații de bandă largă, inclusiv de tip *Mission Critical* în standard 3GPP, cum ar fi: Push-To-Video, Push-To-Data, Push-To-Talk.

Implementarea investiției reprezintă o reformare foarte importantă a sistemelor de protecție a comunicațiilor radio destinate autorităților publice, prin introducerea, cu titlu de noutate, a soluțiilor tehnologice noi, prin intermediul cărora se va putea proteja transmiterea de imagini statice și dinamice și volume ridicate de date, aspecte ce nu sunt posibile în acest moment. Practic, forțele de intervenție vor beneficia de facilități tehnice suplimentare ce vor avea un impact major privind modalitatea de interacționare a autorităților publice cu cetățeanul.

Un alt avantaj important al asigurării protecției rețelelor este reprezentat de implementarea soluțiilor de securitate în conformitate cu standardele comerciale 3GPP cu aplicarea facilităților specifice de tip *mission critical*.

De asemenea, merită menționat faptul că, în contextul în care, la nivel european și internațional există o permanentă preocupare pentru implementarea de servicii de comunicații critice de bandă largă destinate autorităților publice ale statului, este necesară asigurarea de soluții de securizare corespunzătoare.

Prin implementarea investiției se vor obține următoarele **beneficii:**

* implementarea de metode, tehnici și procedee de control și gestionare a riscurilor și amenințărilor la adresa securității rețelelor de comunicații;
* creșterea rezilienței infrastructurilor de comunicații wireless prin realizarea protecției spectrului de radiofrecvențe în concordanță cu noile tehnologii 5G, IoT, care stau la baza implementării de proiecte de tip Smart City și Smart Village;
* automatizarea proceselor de colectare, interpretare și decizie, aferente activităților de goniometrie și monitorizare a spectrului de radiofrecvențe;
* implementarea de măsuri active în vederea creșterii disponibilității serviciilor wireless, prin identificarea factorilor perturbatori și a interferențelor prejudiciabile ale spectrului de radiofrecvențe;
* eficientizarea intervenției pentru neutralizarea factorilor perturbatori și a interferențelor prejudiciabile ale spectrului de radiofrecvențe;
* creșterea capacității de analiză și prelucrare a datelor colectate, pentru îmbunătățirea disponibilității serviciilor wireless;
* îmbunătățirea indicatorilor de conectivitate și acces la serviciile publice digitale;
* creșterea capacității de protecție fizică a demnitarilor și obiectivelor prin identificarea, monitorizarea și neutralizarea amenințărilor de tip UAV și prin identificarea și blocarea amenințărilor din spectrul de frecvențe wireless (IED), în care funcționează acest tip de echipamente.
  1. **Tipul apelului de proiecte și perioada de depunere a propunerilor de proiecte**

**Tipul apelului de proiecte**:

* necompetitiv cu termen limită de depunere.

Cererea de finanțare se depune conform indicațiilor din anunțul de lansare al apelului și include toate anexele solicitate prin Ghidul Solicitantului.

Proiectul poate fi depus în perioada 29.09.2022, ora 09.00 – 14.10.2022, ora 18.00, pe platforma *proiecte.pnrr.gov.ro*.

Apelul de proiecte va fi închis imediat după depunerea proiectului de către beneficiarul predefinit în PNRR, respectiv STS.

* 1. **Activitățile sprijinite**

**Tipuri de activități eligibile**

1. Achiziția de echipamente hardware și software pentru asigurarea protecției și disponibilității comunicațiilor wireless (monitorizare și goniometrie spectru de radiofrecvențe);
2. Achiziția de echipamente mobile pentru prevenția, detecția și managementul vulnerabilităților sistemelor de comunicații;
3. Achiziția de echipamente pentru prevenția, detecția și managementul vulnerabilităților cibernetice ale sistemelor de comunicații;
4. Achiziția de echipamente și aplicații informatice pentru identificarea și blocarea amenințărilor din spectrul wireless (IED);
5. Achiziția de echipamente hardware și aplicații informatice pentru identificarea, monitorizarea și neutralizarea amenințărilor de tip UAV;
6. Achiziția de servicii de instalare, punere în funcțiune, configurare și operaționalizare aferente activităților de la punctele 1-5, după caz;
7. Achiziția de servicii de instruire și formare profesională aferente activităților de la punctele 1-6, după caz;
8. Achiziția de produse/servicii pentru informare și publicitate;
9. Alte achiziții de produse/servicii necesare implementării proiectului *Dezvoltarea sistemelor de securitate pentru protecția spectrului guvernamental*, după caz, cu încadrarea în reglementările aferente PNRR.

* 1. **Solicitanți eligibili**

Conform PNRR, această investiție va fi implementată printr-un parteneriat format din Serviciul de Telecomunicații Speciale (STS) – lider de parteneriat și Serviciul de Protecție și Pază (SPP) – partener.

* 1. **Alocarea apelului de proiecte**

Bugetul total estimat este de **38.530.000 euro fără TVA** - finanțare PNRR, respectiv 190.114.726,00 lei fără TVA *(la cursul de schimb InforEuro valabil pentru luna august 2022, respectiv 1 euro=4,9342 lei).*

* 1. **Valoarea minimă și maximă a finanțării alocate per proiect**

Valoarea maximă a proiectului este de 38.530.000 euro fără TVA - finanțare PNRR, respectiv 190.114.726,00 lei fără TVA *(la cursul de schimb InforEuro valabil pentru luna august 2022, respectiv 1 euro=4,9342 lei).*

Valoarea minimă: nu este cazul.

Rata de finanțare acordată prin PNRR este de 100% din valoarea cheltuielilor eligibile ale proiectului, fără TVA.

* 1. **Grup țintă**

Grupul țintă al proiectului este format din autorități publice din România, cum ar fi instituțiile și autoritățile publice cu atribuții în gestionarea situațiilor de urgență, precum și Parlamentul României, Administrația Prezidențială, Guvernul României, autoritatea judecătorească, administrația publică centrală și locală și/sau unitățile aflate în subordine, Curtea de Conturi, Curtea Constituțională, organele de conducere din cadrul organismelor guvernamentale.

La nivelul proiectului, solicitantul va preciza grupurile ţintă care vor beneficia sau care sunt vizate de rezultatele proiectului, direct sau indirect.

* 1. **Indicatori**

Indicatori de realizare

|  |  |  |  |  |
| --- | --- | --- | --- | --- |
| **DENUMIRE MĂSURĂ/INDICATOR** | **Unitate măsură/**  **indicator** | Valoare la începutul implementării proiectului | Valoare minimă la finalul implementării proiectului | Termen realizare |
| **Amplasamente de recepție operaționalizate la nivel național** | **număr** | **0** | **65** | **T1**  **2026** |
| **Amplasamente fixe de localizare operaționalizate la nivel național** | **număr** | **0** | **18** | **T1**  **2026** |
| **Autospeciale mobile destinate protecției rețelelor de comunicații** | **număr** | **0** | **10** | **T1**  **2026** |

|  |  |
| --- | --- |
| ***ATENȚIE!*** | ***Realizarea indicatorilor este monitorizată pe parcursul proiectului și atingerea valorii acestora este obligatorie.*** |

* 1. **Durata de implementare a proiectului**

Durata maximă de implementare a proiectului este de cel mult 42 de luni şi se stabilește de solicitant în funcție de complexitatea proiectului. Perioada de implementare a proiectului se poate majora peste durata de 42 luni, în baza unei justificări temeinice a beneficiarului, rezultată din procesul de implementare, dar nu mai târziu de 31 martie 2026.

**CAPITOLUL 2. AJUTOR DE STAT**

Beneficiarii acestei investiții sunt autorităţi publice. În plus, bunurile și serviciile necesare implementării acestei investiții vor fi achiziționate prin proceduri competitive, transparente, nediscriminatorii și necondiționate, nefiind incidente astfel prevederile legislației din domeniul ajutorului de stat.

**CAPITOLUL 3. ELIGIBILITATEA CHELTUIELILOR**

**3.1 Încadrarea cheltuielilor**

**Condiții generale de eligibilitate a cheltuielilor**

*Baza legală:*

* Regulamentul (UE) nr. 241/2021 al Parlamentului European și al Consiliului din 12 februarie 2021 de instituire a Mecanismului de redresare și reziliență;
* Regulamentul Delegat (UE) 2021/2106 al Comisiei din 28 septembrie 2021 de completare a Regulamentului (UE) 2021/241 al Parlamentului European și al Consiliului de instituire a Mecanismului de redresare și reziliență prin stabilirea indicatorilor comuni și a elementelor detaliate ale tabloului de bord privind redresarea și reziliența;
* Decizia de punere în aplicare a Consiliului de aprobare a evaluării planului de redresare și reziliență al României din 29 octombrie 2021 cu anexele aferente;
* Ordonanța de urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență;
* Hotărârea Guvernului nr. 209/2022 *pentru aprobarea Normelor metodologice de aplicare a prevederilor Ordonanţei de urgenţă a Guvernului   
  nr. 124/2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă;*
* Instrucțiunile MCID/MIPE, pentru contractele de finanțare semnate după data (publicării) acestora;
* Legislația aplicabila în vigoare la data semnării contractului de finanțare.

Pentru a fi eligibile în vederea finanţării prin PNRR, toate cheltuielile trebuie să respecte prevederile reglementărilor de mai sus, să corespundă obiectivelor PNRR, să fie indispensabile atingerii obiectivelor proiectului, să fie incluse în Cererea de finanţare aprobată şi în buget.

Cheltuielile eligibile efectuate de către beneficiar în cadrul proiectului trebuie să fie efectuate în perioada de eligibilitate prevăzută de PNRR, în conformitate cu prevederile Contractului de finanţare.

Pentru a fi considerate eligibile, cheltuielile realizate în cadrul proiectului trebuie să îndeplinească și următoarele condiții:

* să fie necesare pentru realizarea proiectului, să corespundă unor activități eligibile prevăzute în proiect și să fie incluse în bugetul proiectului;
* să fie efectuate în perioada de implementare a proiectului de către Beneficiar;
* să fie înregistrate în contabilitatea Beneficiarului, să fie identificabile şi verificabile şi să fie dovedite prin documente originale;

|  |  |
| --- | --- |
| ***ATENŢIE!*** | Fondurile vor fi utilizate pentru scopul propus, în conformitate cu toate regulile aplicabile, în special normele privind prevenirea conflictelor de interese, fraudă, corupție și dublă finanțare, din cadrul PNRR și din cadrul altor programe ale Uniunii Europene. |

|  |  |
| --- | --- |
| ***ATENȚIE!*** | Sunt eligibile numai acele cheltuieli care respectă dispozițiile regulamentelor comunitare aplicabile și dispozițiile naționale de eligibilitate. |

Detalierea categoriilor de cheltuieli eligibile se regăsește în tabelul de mai jos:

|  |
| --- |
| 1. Cheltuieli pentru achiziția de echipamente hardware și software pentru asigurarea protecției și disponibilității comunicațiilor wireless (monitorizare și goniometrie spectru de radiofrecvențe); 2. Cheltuieli pentru achiziția de echipamente mobile pentru prevenția, detecția și managementul vulnerabilităților sistemelor de comunicații; 3. Cheltuieli pentru achiziția de autospeciale mobile destinate protecției rețelelor de comunicații; 4. Cheltuieli pentru achiziția de echipamente pentru prevenția, detecția și managementul vulnerabilităților cibernetice ale sistemelor de comunicații; 5. Cheltuieli pentru achiziția de echipamente și aplicații informatice pentru identificarea și blocarea amenințărilor din spectrul wireless (IED); 6. Cheltuieli pentru achiziția de echipamente hardware și aplicații informatice pentru identificarea, monitorizarea și neutralizarea amenințărilor de tip UAV; 7. Cheltuieli pentru achiziția de servicii de instalare, punere în funcțiune, configurare și operaționalizare aferente activităților de la punctele 1-5, după caz; 8. Cheltuieli pentru achiziția de servicii de instruire și formare profesională aferente activităților de la punctele 1-6, după caz. 9. Cheltuieli pentru achiziția de produse/servicii pentru informare și publicitate; 10. Alte cheltuieli necesare implementării proiectului *Dezvoltarea sistemelor de securitate pentru protecția spectrului guvernamental,* după caz, cu încadrarea în reglementările aferente PNRR. |

Referitor la rezonabilitatea cheltuielilor conform REGULAMENTULUI (UE) 2021/241 AL PARLAMENTULUI EUROPEAN ȘI AL CONSILIULUI din 12 februarie 2021 de instituire a Mecanismului de redresare și reziliență*,* art 19 Evaluarea Comisiei *”Comisia evaluează relevanța. eficacitatea, eficiența și coerența planului de redresare și reziliență..* *Eficiența:(i) dacă justificarea furnizată de statul membru cu privire la valoarea costurilor totale estimate ale planului de redresare și reziliență este rezonabilă și plauzibilă și este coerentă cu principiul eficienței din punctul de vedere al costurilor și proporțională cu impactul economic și social național preconizat;”*

**CAPITOLUL 4. COMPLETAREA CERERII DE FINANȚARE**

Propunerea de proiect va fi înregistrată pe platforma informatică dedicată PNRR, respectiv *proiecte.pnrr.gov.ro.*

Pentru a propune un proiect în vederea finanțării, solicitantul trebuie să completeze în limba română cererea de finanțare, conform anexei atașate în cadrul apelului aferent prezentului ghid al solicitantului.

Transmiterea unei Cereri de Finanțare reprezintă un angajament oficial al solicitantului, conform căruia toate detaliile proiectului sunt corecte și reale. Totodată, reprezintă o confirmare a faptului că, dacă finanțarea se acordă, solicitantul se angajează să implementeze proiectul în condițiile descrise în Cererea de Finanțare și în concordanță cu condițiile stabilite în Contractul de Finanțare.

Cererea de finanțare este compusă din:

- Cererea de finanțare, ale cărei secțiuni se completează în totalitate, salvată în format .pdf și semnată digital.

- Anexele la cererea de finanțare - set de documente completate sau, după caz, scanate, salvate în format .pdf, semnate digital.

Pentru transmiterea cererii de finanțare și a documentelor anexă, semnătura electronică extinsă a reprezentantului legal/persoanei împuternicite, trebuie să fie certificată în conformitate cu prevederile legale în vigoare.

**4.1. Înregistrarea în sistemul electronic**

Înregistrarea în sistemul electronic se va realiza urmând pașii din anunțul de lansare.

**4.2. Lista documentelor care însoțesc Cererea de finanțare**

|  |  |
| --- | --- |
| ***Nr. crt.*** | **DENUMIRE DOCUMENT** |
|  | Acordul de parteneriat cu semnăturile tuturor semnatarilor *(conform anexă la ghid)* |
|  | Actul de împuternicire în cazul în care Cererea de finanţare nu este semnată de reprezentantul legal al solicitantului, ci de o persoană împuternicită în acest sens. Poate fi anexat orice document administrativ emis de reprezentantul legal în acest sens, cu respectarea prevederilor legale. |
|  | Decizia de aprobare la nivelul solicitantului şi a partenerilor a proiectului şi a cheltuielilor legate de proiect, cu indicarea atât a valorii totale a proiectului, cât şi a contribuției aferente PNRR și a contribuției proprii. |
|  | Declaraţia de eligibilitate – pentru solicitant şi partener  *(conform anexă la ghid)* |
|  | Declaraţia pe proprie răspundere cu privire la evitarea dublei finanțări – pentru solicitant şi partener  *(conform anexă la ghid)* |
|  | Declaraţia de angajament – pentru solicitant şi partener  *(conform anexă la ghid)* |
|  | Declarația privind absența conflictului de interese – pentru reprezentanțul legal/împuternicit (pentru solicitant și partener) și fiecare membru al echipei de management *(conform anexei la ghid)*  **Atenție! În perioada de implementare atât solicitantul cât și partenerii trebuie să solicite și să păstreze declarații privind absența conflictului de interese pentru toți membrii echipelor de management și implementare.** |
|  | Declaraţie pe propria răspundere asupra locaţiei/locaţiilor unde se implementează proiectul. |
|  | Pentru echipa de management a proiectului:  1. Copie după actul administrativ de numire al echipei de management de proiect  2. CV-urile persoanelor nominalizate prin actul administrativ (semnate de titular) |
|  | Plan de acțiune privind implementarea investiției în conformitate cu jaloanele și țintele aferente din Anexa la CID pentru jalonul 181 *(conform anexă la ghid)* |
|  | Diagrama Gantt aferentă calendarului de activităţi previzionate a se realiza în vederea implementării proiectului |
|  | Bugetul defalcat tipuri de cheltuieli, asumat de solicitant și parteneri *(model anexat la prezentul ghid al solicitantului)* |
|  | Planul de achiziții |

|  |  |
| --- | --- |
| ***ATENȚIE!*** | Toate documentele vor fi încărcate în aplicația electronică în format \*.pdf și vor fi semnate electronic în interior de către reprezentantul legal/împuternicit.  La Cererea de Finanțare pot fi anexate orice alte documente pe care solicitantul le consideră utile pentru justificarea/argumentarea proiectului propus spre finanțare.  Documentele scanate trebuie să fie semnate electronic de către solicitant (reprezentantul legal al solicitantului/ persoana împuternicită). |

**4.3. Eligibilitatea solicitanților**

Pot beneficia de finanţare nerambursabilă solicitanții (în parteneriat) specificați la punctul 1.6, care îndeplinesc cumulativ următoarele criterii de eligibilitate, prevăzute în cadrul *Declarației de eligibilitate (Anexa aferentă)*:

* + 1. Solicitantul nu înregistrează la data depunerii Cererii de finanţare şi la data semnării contractului de finanţare obligaţii bugetare nete (diferenţa dintre obligaţiile de plată restante la buget şi sumele de recuperat de la buget):
       - 1. mai mari de 1/12 din obligaţiile datorate în ultimele 12 luni - în cazul certificatului de atestare fiscală emis de Agenţia Naţională de Administrare Fiscală;
         2. mai mari de 1/6 din totalul obligaţiilor datorate în ultimul semestru - în cazul certificatului de atestare fiscală emis de către autorităţile publice locale;
    2. Solicitantul nu a mai beneficiat de sprijin financiar din fonduri publice, inclusiv fonduri UE, în ultimii 5 ani, sau nu derulează proiecte finanţate în prezent parţial sau în totalitate, din alte surse publice, pentru aceleaşi activităţi. Nu a mai obținut finanțare nici pentru alte proiecte implementate, având același obiectiv, dar care din diverse motive nu și-au atins indicatorii. În acest caz, finanţarea nu va fi acordată sau, dacă acest lucru este descoperit pe parcursul implementării, finanţarea se va retrage, iar sumele deja acordate vor fi recuperate;
    3. Solicitantul este direct responsabil de pregătirea, managementul și realizarea proiectului, nu acţionează ca intermediar pentru proiectul propus a fi finanţat şi este responsabil pentru asigurarea sustenabilităţii rezultatelor proiectului;
    4. Solicitantul nu face obiectul unui ordin de recuperare în urma unei decizii anterioare a Comisiei Europene, privind declararea unui ajutor ca fiind ilegal şi incompatibil cu piaţa comună sau, în cazul în care institutia a făcut obiectul unei astfel de decizii, aceasta trebuie sa fi fost deja executată şi ajutorul integral recuperat, inclusiv dobânda de recuperare aferentă;
    5. Reprezentantul legal al solicitantului nu a suferit condamnări definitive din cauza unei conduite profesionale îndreptate împotriva legii, decizie formulată de o autoritate de judecată ce are forţă de res judicata (ex. împotriva căreia nu se poate face recurs) în ultimele 36 de luni;
    6. Solicitantul îndeplineşte condiţiile sau cerinţele specifice acţiunii pentru care este lansat apelul;
    7. Reprezentantul legal al solicitantului nu a fost găsit vinovat, printr-o hotărâre judecătorească definitivă, pentru comiterea unei fraude/fapte de corupție/infracțiuni referitoare la obținerea și utilizarea fondurilor europene și/sau a fondurilor publice naționale aferente acestora, în conformitate cu prevederile Codului Penal cu modificările și completările ulterioare, implicarea în organizaţii criminale sau în alte activităţi ilegale, în detrimentul intereselor financiare ale Uniunii Europene;
    8. Reprezentantul legal al solicitantului nu a fost găsit vinovat de încălcarea gravă a vreunui contract anterior, din cauza nerespectării obligaţiilor contractuale în urma unei proceduri de achiziţie sau în urma unei proceduri de acordare a unei finanţări nerambursabile din bugetul Uniunii Europene;
    9. Reprezentantul legal al solicitantului nu a comis în conduita profesională greşeli grave, demonstrate prin orice mijloace pe care autoritatea contractantă le poate dovedi;
    10. Reprezentantul legal al solicitantului nu este subiectul unui conflict de interese, definit în conformitate cu prevederile naționale/comunitare în vigoare;
    11. Reprezentantul legal al solicitantului nu furnizează informaţii incorecte care pot genera inducerea gravă în eroare a MCID în cursul participării la cererea de propuneri de proiecte.

*Pentru justificarea îndeplinirii criteriilor de eligibilitate referitoare la solicitant și reprezentantul său legal, se completează Declarația de eligibilitate, prezentată în Anexa aferentă*

**4.4. Angajamente ale solicitantului**

Solicitantul se angajează:

1. să asigure condițiile de desfășurare optimă a activităților proiectului;
2. să asigure contribuția proprie și să finanțeze costurile neeligibile care îi revin, aferente proiectului;
3. să finanțeze cheltuielile care îi revin până la rambursarea sumelor aprobate, astfel încât să se asigure implementarea optimă a proiectului;
4. să asigure folosința echipamentelor și aplicațiilor pentru scopul declarat în proiect;
5. să nu încerce să obțină informații confidențiale legate de stadiul evaluării proiectului și să nu încerce să influențeze personalul MCID/comisia de evaluare/experții evaluatori în timpul procesului de evaluare și selecție;
6. să asigure funcționarea echipamentelor și soluțiilor hardware și software achiziționate pentru cel puțin durata minimă normată de viață a acestora, în conformitate cu prevederile naționale în vigoare;
7. să asigure capacitatea operațională și administrativă necesare implementării proiectului (resurse umane suficiente și resurse materiale necesare);
8. să asigure obligatoriu garanția și mentenanța echipamentelor achiziționate, prin contractul/contractele încheiate pe perioada implementării cu diverși furnizori sau prin surse proprii;
9. să respecte pe durata pregătirii și implementării proiectului, prevederile legislației comunitare și naționale în domeniul dezvoltării durabile, neutralității tehnologice, egalității de șanse și nediscriminării și egalității de gen, protecția mediului, achiziții publice, informare și publicitate);
10. să nu furnizeze informații false.

*Pentru justificarea îndeplinirii angajamentelor solicitantului se completează Declarația de angajament.*

**4.5. Eligibilitatea proiectului**

Proiectele trebuie să îndeplinească următoarele criterii de eligibilitate:

1. Proiectul răspunde tuturor cerințelor precizate în CID (Council Implementing Decision) și în Aranjamentele Operaționale pentru această investiție;
2. Proiectul finanțat conține activitățile eligibile de la pct 1.5;
3. Proiectul conține activități specifice și necesare pentru atingerea rezultatelor previzionate;
4. Proiectul este implementat pe teritoriul României;
5. Proiectul va asigura standardele de securitate și confidențialitate a informațiilor, de prelucrare a datelor cu caracter personal conform Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor);
6. Proiectul propus prin prezenta cerere de finanțare nu a mai beneficiat de finanțare publică în ultimii 5 ani înainte de data depunerii Cererii de finanțare, pentru același tip de activități realizate asupra aceleiași infrastructuri/aceluiași grup țintă și nu beneficiază de fonduri publice din alte surse de finanțare. Nu a fost obținută finanțare nici pentru alte proiecte implementate, având același obiectiv, dar care din diverse motive nu și-au atins indicatorii. În caz contrar, finanțarea nu va fi acordată sau, dacă acest lucru este descoperit pe parcursul implementării, finanțarea se va retrage, iar sumele deja acordate vor fi recuperate;
7. Proiectul pentru care se solicită finanțare respectă prevederile naționale și comunitare în următoarele domenii: eligibilitatea cheltuielilor, promovarea egalității de șanse și politica nediscriminatorie, dezvoltarea durabilă, neutralitatea tehnologică, achizițiile publice *(Legea nr. 98/2016 cu modificările și completările ulterioare și O.U.G. nr. 114/2011 cu modificările și completările ulterioare)*, precum și orice alte prevederi legale aplicabile fondurilor din PNRR, ca de exemplu, evitarea dublei finanțări, a conflictului de interese, a corupției și fraudei, etc;
8. Proiectul respectă prevederile Manualului de Identitate Vizuală (MIV) realizat în conformitate cu prevederile art. 34 din REGULAMENTUL (UE) 2021/241 AL PARLAMENTULUI EUROPEAN ȘI AL CONSILIULUI din 12 februarie 2021 de instituire a Mecanismului de redresare și reziliență, cu modificările și completările ulterioare.

***Pentru justificarea îndeplinirii criteriilor de eligibilitate ale proiectului se completează Declarația de eligibilitate de către solicitant.***

Evitarea dublei finanțări: proiectul pentru care se solicită finanțare trebuie să nu mai fi beneficiat de finanțare din fonduri publice, inclusiv fonduri UE, în ultimii 5 ani, înainte de data depunerii Cererii de finanțare, pentru același tip de activități. În caz contrar, finanțarea nu va fi acordată sau, dacă acest lucru este descoperit pe parcursul implementării, finanțarea se va retrage, iar sumele deja acordate vor fi recuperate.

Contribuția la obiectivul specific: solicitantul descrie în cadrul Cererii de finanțare care este contribuția proiectului pentru care solicită finanțare la realizarea obiectivului investiției *I13. Dezvoltarea sistemelor de securitate pentru protecția spectrului guvernamental*

**4.6. Elaborarea bugetului**

Pentru justificarea bugetului propus, cererea de finanțare va fi însoțită de documente justificative pentru fiecare tip de cost (devize aprobate/ contract de lucrări/servicii/achiziții semnate, contracte similare / oferte de preţ etc.) sau referirea la standardele de cost existente.

Se va avea în vedere ca activitățile previzionate să fie corelate cu planul de achiziții, având la bază o planificare realistă a tuturor activităților, ținând cont atât de resursele umane, cât și de resursele materiale alocate implementării proiectului.

Se va avea în vedere cuprinderea și evidențierea valorii investiției care contribuie la tranziția verde și, respectiv, la tranziția digitală în conformitate cu prevederile Regulamentului 241/2021 de instituire a Mecanismului de redresare și reziliență.

În defalcarea bugetului pe ani se va ține cont de eventualele proceduri de achiziție şi de durata acestora. Planificarea propusă se va transforma ulterior în calendar al cererilor de rambursare / cereri de plată ce vor fi anexe la contractul de finanțare. Ghidul va contine un model de plan financiar de completat pentru proiectele vizate, care să prezinte informațiile necesare evaluării conformității cu prevederile schemelor de ajutor de stat/de minimis, dacă este cazul, respectiv cu celelalte elemente de programare, în special țintele de tranziție verde și digitală

**CAPITOLUL 5. PROCESUL DE VERIFICARE ȘI SELECȚIE A PROIECTELOR**

**5.1. Descriere generală**

Cererea de finanțare depusă va parcurge un proces de verificare, evaluare și selecție

Procesul de verificare și selecție constă în parcurgerea următoarelor etape:

- etapa de verificare a conformității administrative a dosarului Cererii de finanțare și a eligibilității solicitantului și a proiectului;

- etapa de verificare a bugetului din punct de vedere al încadrării cheltuielilor în cele eligibile, respectării valorii maxime a finanțării nerambursabile;

- etapa de selecție a proiectelor.

Pentru verificarea Cererii de finanțare și a anexelor aferente se utilizează un sistem de evaluare de tip DA/NU.

Dacă pentru verificarea criteriilor, se constată că sunt necesare informații/documente/clarificări suplimentare față de cele depuse, acestea vor fi solicitate. Rămâne în responsabilitatea solicitantului să se asigure că răspunsul este transmis în 5 zile lucrătoare de la trimiterea solicitării de clarificări.

Dacă solicitantul nu răspunde la clarificări în acest termen, cererea de finanțare este respinsă. Dacă răspunsul solicitantului este incomplet, va fi posibilă revenirea la solicitarea de clarificări, care respectă principiile de întocmire și transmitere a primei solicitări. Dacă solicitantul nu răspunde în termen de 2 zile lucrătoare, proiectul este respins.

În cursul verificării bugetului evaluatorii au competența să considere anumite cheltuieli neeligibile, sau să aprecieze că unele cheltuieli sunt nejustificate sau disproporționate în raport cu obiectivele proiectului, în cazul în care nu sunt incluse în lista de cheltuieli eligibile.

**5.2 Grila de verificare și selecție**

|  |  |  |  |  |
| --- | --- | --- | --- | --- |
| **VERIFICARE ADMINISTRATIVĂ** | | | | |
| **Nr.**  **crt.** | **Documente verificate** | **DA** | **NU** | **Obs.** |
|  | **Declarația de eligibilitate,** pentru solicitant și pentru partener |  |  |  |
|  | **Declarația de angajament,** pentru solicitant și pentru partener |  |  |  |
|  | **Declaraţia** **pe proprie răspundere cu privire la evitarea dublei finanțări**, pentru solicitant şi partener |  |  |  |
|  | **Decizia de** **aprobare a proiectului** **și a cheltuielilor legate de proiect**, pentru solicitant şi parteneri |  |  |  |
|  | **Declarația privind conflictul de interese** – pentru fiecare reprezentant legal/împuternicit și pentru membrii echipelor de management  **Atenție! În perioada de implementare atât solicitantul cât și partenerii trebuie să solicite și să păstreze declarații privind absența conflictului de interese pentru toți membrii echipelor de management și de implementare** |  |  |  |
|  | **Actul administrativ de numire al echipei de management,** pentru solicitant și pentru partener |  |  |  |
|  | **Acordul** **de parteneriat** cu semnăturile tuturor semnatarilor |  |  |  |
|  | **CV**-urile persoanelor nominalizate prin actul administrativ în echipa de management (semnate de titular) |  |  |  |
|  | **Plan de acțiune** privind implementarea investiției în conformitate cu jaloanele și țintele aferente din Anexa la CID pentru millestone-ul 181 |  |  |  |
|  | **Diagrama Gantt** aferentă calendarului de activităţi previzionate a se realiza în vederea implementării proiectului |  |  |  |
|  | **Bugetul** defalcat tipuri de cheltuieli, asumat de solicitant și parteneri *(model anexat la prezentul ghid al solicitantului)* |  |  |  |
|  | **Planul de achiziții** |  |  |  |
| **VERIFICARE ELIGIBILITATE și BUGET** | | | | |
|  | Solicitantul și partenerul se încadrează în categoria solicitanților eligibili |  |  |  |
|  | Solicitantul și partenerul respectă toate criteriile de eligibilitate |  |  | Conform declarației de eligibilitate |
|  | Proiectul pentru care se solicită finanțare respectă toate criteriile de eligibilitate |  |  |
|  | Proiectul conține activități de informare și publicitate obligatorii, conform prevederilor Manualului de Identitate Vizuală (MIV) |  |  |  |
|  | Bugetul proiectului a fost completat corect |  |  |  |
|  | Cheltuielile din buget se încadrează în lista cheltuielilor eligibile din ghid |  |  |
|  | Valoarea maximă a finanțării nerambursabile solicitate se încadrează în limita specificată în ghidul solicitantului |  |  |  |
|  | Durata maximă de implementare a proiectului se încadrează în termenul prevăzut în ghidul solicitantului |  |  |  |
|  | Obiectivele proiectului corespund investiției I13, respectiv descrierii jaloanelor și țintelor aferente din Anexa la CID |  |  |  |
|  | Există analiza DNSH, respectiv modalitatea de respectare a principiului ”de a nu prejudicia în mod semnificativ” |  |  |  |
|  | Explicitarea contribuției investiției la obiectivele asumate pentru realizarea indicatorilor din domeniul climei și din domeniul digital, în conformitate cu prevederile din Regulamentul 241/2021, și cu descrierea din jalonul 181 |  |  |  |
|  | Indicatorii stabiliți la nivel de proiect sunt în conformitate cu cei prevăzuți în CID |  |  |  |
|  | Există termenul de realizare a jalonului/țintei/aranjamentului operațional prevăzut în CID, respectiv pentru jalonul 181 |  |  |  |

|  |  |
| --- | --- |
| **ATENȚIE!** | \*Ofițerii de verificare pot recomanda modificarea bugetului proiectului exclusiv în sensul reducerii acestuia cu valoarea cheltuielilor neeligibile pe care solicitantul le-a încadrat greşit ca fiind eligibile |

**Pentru ca un proiect să fie selectat, trebuie să obțină la toate criteriile răspunsul ”DA”.**

**5.3. Depunerea și soluționarea contestațiilor**

Solicitantul poate contesta, în orice etapă respingerea/rezultatul verificării cererii de finanțare, o singură dată pentru fiecare etapă, termenul de contestare, precum și adresa de transmitere a contestației fiind precizate în scrisoarea transmisă de MCID. Contestația va fi strict legată de motivația prezentată. Contestațiile primite după termenul menționat în scrisoarea MCID nu se iau în considerare.

Soluționarea contestațiilor se face la nivelul MCID. Decizia MCID prin care se soluționează contestația este definitivă și irevocabilă și poate fi contestată doar în instanță. Aceasta este transmisă solicitantului.

Pentru a putea fi luate în considerare, contestațiile trebuie să respecte următoarele cerințe:

• Identificarea contestatarului, prin: denumire solicitant, adresa, numele și funcția reprezentantului legal;

• Identificarea proiectului, prin: numărul unic de înregistrare alocat Cererii de finanțare și titlul proiectului;

• Obiectul contestației - ce se solicită prin formularea contestației. Obiectul contestației va fi strict legat de motivația prezentată în scrisoarea de informare/respingere și în conformitate cu criteriile anunțate în prezentul Ghid;

• Motivele de fapt și de drept (dispozițiile legale naționale și/sau comunitare, principiile încălcate);

• Mijloace de probă (acolo unde există);

• Semnătura reprezentantului legal;

• Data formulării contestației.

Contestațiile sunt analizate și soluționate în termen de 2 zile lucrătoare de la data înregistrării lor la MCID. Decizia privind soluționarea contestațiilor poate fi de admitere sau de respingere. Contestatarul este notificat în scris asupra deciziei.

Pe perioada evaluării contestației pot fi solicitate clarificări.

**CAPITOLUL 6. CONTRACTAREA SI IMPLEMENTAREA PROIECTELOR**

**6.1 Contractarea proiectelor**

Solicitantului i se va transmite scrisoarea pentru demararea etapei contractuale, scrisoare în care sunt menționate toate informațiile și condițiile finanțării. În termenul prevăzut în această scrisoare, solicitantul trebuie să transmită acceptul de finanțare.

În cazul în care solicitantul al cărui proiect a fost aprobat nu transmite acceptul de finanțare și documentele solicitate, în termenul prevăzut, termenul poate fi prelungit cu acceptul MCID. Cererea unui solicitant de prelungire a termenului de răspuns nu va fi acceptată în mod automat de MCID, ci trebuie să existe motive întemeiate pentru această solicitare. MCID examinează motivele date și poate respinge cererile care prezintă justificări nefundamentate sau care nu respectă prevederile ghidului și/sau a legislației naționale și comunitare relevante.

În cazul în care Cererea de finanțare este respinsă, solicitantului i se va comunica acest lucru, precum și motivația respingerii.

În cazul în care solicitantul amână nejustificat semnarea contractului sau depunerea documentelor solicitate la contractare, MCID poate decide retragerea finanțării, fără a crea nicio obligație din partea MCID.

**6.2 Depunerea și soluționarea contestațiilor**

Solicitantul poate depune o contestație și în această etapă, contestația fiind strict legată de motivația prezentată în scrisoarea pentru demararea etapei contractuale. Condițiile de depunere a contestațiilor și modul de soluționare sunt aceleași ca cele prezentate în capitolul 4.3.

**6.3 Contractarea proiectului**

Contractul de finanțare va fi semnat electronic de MCID / beneficiari (atât solicitantul - lider de parteneriat, cât și partenerul). Contractul de finanțare produce efecte de la data semnării lui de către ultima parte.

|  |  |
| --- | --- |
| ***ATENȚIE!*** | Cererea de finanțare depusă de solicitant, cu eventualele modificări și completări efectuate pe parcursul procedurii de verificare, selecție, contractare, devine obligatorie pentru beneficiar, fiind anexă la contractul de finanțare, deci parte integrantă a acestuia. |

Lista documentelor necesare la semnarea contractului de finanțare:

|  |  |
| --- | --- |
| **Nr.**  **crt.** | **Documente verificate** |
|  | Certificatul de atestare fiscală privind debitele restante la bugetul de stat – în termenul de valabilitate, pentru solicitant și pentru partener |
|  | Certificatul de atestare fiscală privind debitele restante la bugetul local, în termenul de valabilitate, pentru solicitant și pentru partener |

**6.4. Renunțarea la cererea de finanțare**

Retragerea cererii de finanțare se va face numai de către reprezentantul legal sau de către persoana împuternicită prin mandat/împuternicire specială, în baza unei Hotărâri/Decizii de retragere a proiectului (cererii de finanţare).

**6.5. Reguli privind implementarea și monitorizarea proiectelor**

Condițiile privind implementarea proiectului sunt prevăzute în contractul de finanțare (model prevăzut în anexă)

MCID poate emite instrucțiuni cu privire la modul de monitorizare a implementării proiectului.

## 6.6. Modificarea ghidului solicitantului

Se pot emite ordine de modificare a prevederilor prezentului ghid pentru actualizarea cu eventuale modificări legislative aplicabile sau pentru îmbunătățirea procesului de verificare, în cuprinsul cărora vor exista și prevederi tranzitorii pentru proiectele aflate în procesul de verificare pentru asigurarea principiului tratamentului nediscriminatoriu al tuturor solicitanților de finanțare. MCID poate emite instrucțiuni în aplicarea prevederilor prezentului ghid. Pentru asigurarea principiului transparenței, MCID va publica ordinele de modificare a prezentului ghid pe pagina de internet a ministerului.

# CAPITOLUL 7. TRANSPARENȚA

Pentru asigurarea transparenței întregului proces, atât deschiderea apelului și depunerea propunerii de proiect, cât și implementarea ulterioară a proiectului se vor face prin intermediul platformei informatice de gestionare a proiectelor din PNRR, respectiv *proiecte.pnrr.gov.ro*.

De asemenea, atât anunțul de lansare a apelului, cât și orice comunicare ulterioară legată de derularea acestui proiect vor fi anunțate pe pagina web a MCID – [www.research.gov.ro](http://www.research.gov.ro).

# CAPITOLUL 8. PREVENIREA NEREGULILOR GRAVE ȘI A DUBLEI FINANȚĂRI

Solicitantul finanțării are obligația prezentării declarației pe proprie răspundere a reprezentantului său legal cu privire la evitarea dublei finanțări și modul de verificare de către gestionarul apelului a informațiilor necesare evitării dublei finanțări și a conflictului de interese, în conformitate cu prevederile legale.

**CAPITOLUL 9. RESPECTAREA PRINCIPIULUI „DE A NU PREJUDICIA ÎN MOD SEMNIFICATIV (*Do No Significant Harm* - DNSH)”**

Proiectul trebuie să descrie in cererea de finanțare modalitatea prin care sunt respectate prevederile principiului DNSH menționat în anexa DNSH la PNRR pentru investiția *I13.* *„*Dezvoltarea sistemelor de securitate pentru protecția spectrului guvernamental*”,* respectiv o evaluare aprofundată DNSH pentru obiectivul de mediu *Atenuarea schimbărilor climatice.*

**CAPITOLUL 10. CONTRIBUȚIA INVESTIȚIEI LA OBIECTIVELE ASUMATE PENTRU REALIZAREA INDICATORILOR DIN DOMENIUL CLIMEI ȘI/SAU DIN DOMENIUL DIGITAL**

Investiția care face obiectul acestui apel contribuie în proporție de 100%, la obiectivele asumate pentru realizarea indicatorilor din domeniul digital.

# CAPITOLUL 11. ANEXE

Anexa 1 – Model Cerere de Finanțare

Anexa 2 – Declarație de eligibilitate

Anexa 3 – Declarație de angajament

Anexa 4 – Declaraţie pe proprie răspundere cu privire la evitarea dublei finanțări

Anexa 5 – Declarație privind absența conflictului de interese

Anexa 6 - Plan de acțiune privind implementare a investiției în conformitate cu Anexa la CID pentru jalonul 181

Anexa 7 – Acord de parteneriat

Anexa 8 – Model Raport de implementare măsură/investiție

Anexa 9 – Model Buget defalcat

Anexa 10 – Contract de finanțare